पाएं अपने शहर की ताज़ा ख़बरें और फ्री ई-पेपरडाउनलोड करें
एनडीए से अलग होने के बाद उपचुनाव मैदान में उतरी हनुमान बेनीवाल की पार्टी जीत तो नहीं पाई लेकिन कांग्रेस-भाजपा के लिए खतरे की घंटी जरूर बजा दी है। हनुमान बेनीवाल की पार्टी ने सुजानगढ़ सीरट पर 20 फीसदी और सहाड़ा में 7 फीसदी वोट लिए हैं, हांलाकि राजसमंद में आरएलपी नोटा से भी पिछड़ गई। सुजानगढ़ सीट पर आधे से ज्यादा समय तक बीजेपी को तीसरे स्थान पर खिसका दिया था। सुजानगढ़ में आरएलपी उम्मीदवार सोहनलाल नायक करो 32210 वोट और सहाड़ा में आरएलपी उम्मीदवार बद्रीलाल जाट को 12,175 वोट मिले। राजसमंद में आरएलपी उम्मीदवार प्रहलाद खटाणा जमानत ही नहीं बचा पाए और नोटा से भी पीछे रहे। खटाणा को केवल 1558 वोट मिले जो केवल एक फीसदी है। आरएलपी के सुजानगढ़ में प्रदर्शन को कांग्रेस भाजपा के लिए आने वाले विधानसभा चुनावों में सिग्नल के तौर पर देखा जा रहा है। बेनीवाल की पार्टी आने वाले वक्त में कांग्रेस भाजपा के समीकरण जरूर बिगाड़ेगी। आरएलपी संस्थापक ने हार जरूर स्वीकारर की है लेकिन आरएलपी की इस हार में भी कई सियासी संकेत छिपे हुए हैंं।
बेनीवाल बोले- चुनाव की यह हार आरएलपी को अपने इरादे से विचलित नहीं कर सकती
उपचुनाव के नतीजों के बाद आरएलपी संस्थापक और नागौर सांसद हनुमान बेनीवाल ने हार स्वीकार कर ली। बेनीवाल ने सोशल मीडिया पर लिखा-आज राजस्थान में विधानसभा के तीनों सीटों के उप-चुनाव के परिणाम आए, चूंकि लोकतंत्र में जनता ही सर्वोच्च निर्णायक है और हार और जीत लोकतंत्र के दो पहलू हैं, इसलिए सबसे पहले जीते हुए उम्मीदवारों को बधाई। उप चुनाव में तीनों सीटों पर सहयोग करने वाले सभी वोटर्स को यह भरोसा दिलाता हूं कि चुनाव की यह हार राष्ट्रीय लोकतांत्रिक पार्टी को अपने इरादे से विचलित नहीं कर सकती और हम जनता के हक व संघर्ष के लिए सदैव काम करते रहेंगे।
बेनीवाल ने लिखा- जनता की मूल भावना को ध्यान में रखते हुए राष्ट्रीय लोकतांत्रिक पार्टी मिशन 2023 के लिए कटिबद्ध है और उक्त तीनों विधानसभा सीटों पर पार्टी के उम्मीदवारों तथा कार्यकर्ताओं से मैं आव्हान करता हूं की आप लगातार लोकहित के कार्यो को करते रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn